กฎกระทรวงกฎกระทรวงฉบับที่25 (พ.ศ. 2542)ออกตามความในพระราชบัญญัติคนเข้าเมืองพ.ศ.2522--------------- อาศัยอำนาจตามความในมาตรา5 และมาตรา 12 (1) แห่งพระราชบัญญัติคนเข้าเมืองพ.ศ. 2522อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา 29 ประกอบกับมาตรา 31 มาตรา 35 มาตรา 36มาตรา 48 และมาตรา 50 ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ ให้ยกเลิกความในข้อ10 แห่งกฎกระทรวง ฉบับที่ 6 (พ.ศ. 2523) ออกตามความในพระราชบัญญัติคนเข้าเมือง พ.ศ. 2522ซึ่งแก้ไขเพิ่มเติมโดยกฎกระทรวง ฉบับที่ 19 (พ.ศ. 2538) ออกตามความในพระราชบัญญัติคนเข้าเมือง พ.ศ. 2522และให้ใช้ความต่อไปนี้แทน "ข้อ10 การยกเว้นการตรวจลงตราตามมาตรา12 (1) ให้เป็นไปตามหลักเกณฑ์วิธีการและเงื่อนไข ดังต่อไปนี้ (1)ผู้ถือหนังสือเดินทางของประเทศที่รัฐบาลของประเทศนั้นได้ทำความตกลงไว้กับรัฐบาลไทย (2)ผู้ถือหนังสือเดินทางซึ่งเดินทางมาจากประเทศที่ไม่มีสถานทูตหรือสถานกงสุลไทยตั้งอยู่ตามที่รัฐมนตรีกำหนดโดยความเห็นชอบของคณะรัฐมนตรี (3)ผู้ถือหนังสือเดินทางหรือเอกสารใช้แทนหนังสือเดินทางซึ่งเข้ามาในราชอาณาจักรเป็นการชั่วคราวเพื่อการท่องเที่ยวภายใต้เงื่อนไขดังต่อไปนี้ (ก)มีสัญชาติของประเทศที่รัฐมนตรีกำหนดโดยความเห็นชอบของคณะรัฐมนตรีและมีสัญชาติของประเทศที่ออกหนังสือเดินทางหรือเอกสารใช้แทนหนังสือเดินทางนั้น (ข)เข้ามาในราชอาณาจักรโดยพาหนะขนส่งโดยสารประเภทเครื่องบินหรือเรือเดินทะลที่มีขนาดตั้งแต่ห้าร้อยตันรียีสเตอร์ขึ้นไปหรือตามช่องทางอนุญาตของด่านตรวจคนเข้าเมืองหรือด่านพรมแดนที่เป็นเขตติดต่อกับประเทศมาเลเซียหรือตามช่องทางอนุญาตของด่านตรวจคนเข้าเมืองอื่นตามที่รัฐมนตรีกำหนด และ (ค)ถ้าเข้ามาในราชอาณาจักรโดยพาหนะขนส่งคนโดยสารประเภทเครื่องบิน เรือเดินทะเลรถไฟ รถขนส่งคนโดยสาร รถยนต์รับจ้างรถยนต์บริการทัศนาจร หรือรถจักรยานยนต์รับจ้าง ต้องมี 1)ตั๋วหรือเอกสารที่ใช้เดินทางอย่างใดอย่างหนึ่งของเจ้าของพาหนะหรือผู้ควบคุมพาหนะ ที่ชำระค่าโดยสารครบถ้วนแล้วสำหรับใช้เดินทางกลับออกไปนอกราชอาณาจักรได้ภายในกำหนดเวลาตามวรรคสอง หรือ 2)เอกสารหลักฐานของเจ้าของพาหนะหรือผู้ควบคุมพาหนะแสดงการจองที่นั่งในพาหนะ ที่ชำระค่าโดยสารครบถ้วนแล้ว สำหรับใช้เดินทางกลับออกไปนอกราชอาณาจักรได้ภายในกำหนดเวลาตามวรรคสอง ทั้งนี้เว้นแต่บุคคลซึ่งมีสัญชาติมาเลเซียหรือบุคคลซึ่งมีสัญชาติอื่นตามที่รัฐมนตรีกำหนดซึ่งเข้ามาในราชอาณาจักรโดยพาหนะขนส่งคนโดยสารประเภทรถขนส่งคนโดยสาร รถยนต์รับจ้าง รถยนต์บริการทัศนาจร หรือรถจักรยานยนต์รับจ้างตามช่องทางอนุญาตของด่านตรวจคนเข้าเมืองหรือด่านพรมแดนที่เป็นเขตติดต่อกับประเทศมาเลเซียไม่ต้องมีตั๋วหรือเอกสารตาม 1)หรือ 2) หรือ (4)ผู้ถือหนังสือเดินทางหรือเอกสารใช้แทนหนังสือเดินทาง ซึ่งเข้ามาในราชอาณาจักรเป็นการชั่วคราวเพื่อการประชุมหรือการแข่งขันกีฬาระหว่างประเทศซึ่งรัฐบาลไทยเป็นเจ้าภาพหรือที่ได้รับความเห็นชอบจากกระทรวง ทบวงกรมที่เกี่ยวข้อง ผู้ซึ่งได้รับการยกเว้นการตรวจลงตราตาม(2) (3) หรือ (4) ให้อยู่ในราชอาณาจักรได้ไม่เกินสามสิบวันนับแต่วันที่เดินทางเข้ามาในราชอาณาจักร ให้ไว้ณ วันที่ 29 ธันวาคม พ.ศ. 2542 ชำนิ ศักดิเศรษฐ์ รัฐมนตรีช่วยว่าการ ฯ รักษาราชการแทน รัฐมนตรีว่าการกระทรวงมหาดไทย+-------------------------------------------------------------------------------------------------------------------+หมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากในการประชุมหรือการแข่งขันกีฬาระหว่างประเทศซึ่งรัฐบาลไทยเป็นเจ้าภาพหรือที่ได้รับความเห็นชอบจากกระทรวง ทบวง กรมที่เกี่ยวข้องมีคนต่างด้าวบางสัญชาติที่หนังสือเดินทางไม่ได้รับการยกเว้นการตรวจลงตราตามมาตรา12(1) แห่งพระราชบัญญัติคนเข้าเมือง พ.ศ. 2522ได้รับเชิญมาร่วมประชุมหรือร่วมการแข่งขันกีฬาดังกล่าวทำให้มีปัญหาในการขอรับการตรวจลงตราหนังสือเดินทางเข้ามาโดยเร่งด่วนทำให้ไม่สะดวกแก่การขอรับการตรวจลงตราหนังสือเดินทางหรือขอรับการตรวจลงตราไม่ทันสมควรอำนวยความสะดวกโดยยกเว้นการตรวจลงตรามาในหนังสือเดินทางหรือเอกสารใช้แทนหนังสือเดินทางให้แก่บุคคลลักษณะดังกล่าวจึงจำเป็นต้องออกกฎกระทรวงนี้